कक्राझार , 5 डिसेम्बर : थांनाय बावैसो सान सिगां कक्राझार जिल्लानि सदर सहर वार्ड नं 4 नि थागिबि एबा सासे बर' आइजोनि सायाव अगेन हाबा मावनाय कक्राझार जिल्लानि उफ्रा जिल्ला बेंगिरि देबेश्वर बरानि सायाव गोख्रों राहा लानो दाबि खालामदों दुलाराय बर' फरायसा आफादआ । हा - हुनि खामानि लानानै खौरां लानो फैनाय बर' आइजोनि सायाव अगेन हाबा मावनाय एबा देहायारि जर - जुलुमै सोमोन्दो लाखिनो नाजानाय उफ्रा जिल्ला बेंगिरि देबेश्वर बरानि हेंथायै दुलाराय बर' फरायसा आफादआ गोख्रों रावजों सोंखारियो । 4 डिसेम्बरखालि कक्राझार सदर सहरनि बागानसालियाव थानाय बड'फा हाउसआव खुंनाय मोनसे खौरांगिरि मेलआव मिरु एबसुनि नेहाथारि रंगिना बरगयारिआ बुङोदि , बेबायदि अगेन जाथायजों लोब्बा थानाय देबेश्वर बराखौ थाबैनो हमनानै गोख्रों साजा होनांगौ होन्नानै खुंथायनिसिम दाबि दैखाङो । खौरागिरि मेलआव रंगिना बरगयारिआ बुंबावोदि , सरकारा आइजोफोरखौ रैखाथि होनांगौ होन्नानै गोख्रों आइन खालामसेयावबो दिनैसिम आइजोफोरा उदाङै ओंखारनो हायाखै । 
आइजोनि सायाव अगेन हाबा मावनाय उफ्रा जिल्ला खुंगिरि देबेश्वर बराखौ थाबैनो हमनानै गोख्रों साजा होनांगौः एबसु